Ubacite pijesak, vapnenac i sodu u peć zagrijanu na 1100 Celzijevih stupnjeva
i dobijete tekuće staklo.
Vješti staklopuhači šupljom šipkom skupljaju rastaljenu smjesu,
a kad puhnu, nastane mjehur koji oblikuju.
Alati i tehnike potječu iz rimskih vremena.
Uskoro će ovdje postati još toplije.
U najvećoj puhaonici stakla u Sjevernoj Americi
deset izvanrednih staklopuhača…
igrat će se vatrom.
Sad počinje zabava.
Iskaži se ili idi.
Tko ne riskira…
-O, Bože! -Odloži na klupu!
Raspištoljim se.
…ne profitira.
To te ja pitam!
Prežive li naše vruće natjecanje, čeka ih nagrada koja će im promijeniti život
i svjetska titula najboljeg staklopuhača.
Ja sam Nick Uhas, a ovo je nova sezona serije
Majstori stakla.
Ja sam Rob.
Pušem staklo više od 30 godina.
Dolazim na ovo natjecanje kao velik majstor.
Ja sam Brenna. Imam jednogodišnjeg sina i dvogodišnju kćer.
Topla sam i brižna majka,
ali sam i prava sila prirode u puhaonici stakla.
Ja sam Trenton.
Kompetitivan sam, u svemu volim pobjeđivati.
Ja sam John Sharvin, upravitelj puhaonice stakla.
Nemam često priliku puhati staklo, ali želim to raditi. Volim to.
Ja sam John Moran. Dolazim iz Belgije.
Neću se hvaliti, neću se razmetati, ali pobijedit ću.
Ja sam Grace.
Želim nadahnuti druge nebinarne trans osobe.
Nema ih puno u mojoj domeni.
Ja sam Claire. Ja staklom pričam priče.
To svijetu donosi ljubav i pozitivu.
Ja sam Dan.
Moj je pradjed bio rezbar totema.
Nadam se da će nakon mene biti još američkih domorodaca staklopuhača.
Ja sam Maddy iz Ujedinjenoga Kraljevstva.
Došla sam pokazati svoje konceptualne mišiće.
Ja sam Minhi. Rado se pretvaram da nisam kompetitivna,
ali presretna sam kad me podcjenjuju.
Tada se još više trudim.
Puhači stakla, dobro došli u našu puhaonicu!
Uskoro ćemo vas baciti u vatru.
Još ne mogu vjerovati da sam ovdje.
Došli ste s velikim ugledom i još većim snovima,
ali samo će jedno od vas desetero osvojiti titulu najboljeg staklopuhača.
Ta će osoba morati proći deset zadataka
te zadiviti vrhunsku umjetnicu i našu stalnu članicu žirija
Katherine Gray.
Puhači stakla, ove sezone očekujem više,
i to zato što je velika nagrada veća nego ikad prije.
Bez brige, pobjednik i dalje osvaja nagradu vrijednu 60 000 dolara.
Ona uključuje gotovinu
i mjesto rezidentnog umjetnika u slavnome Muzeju stakla Corning.
Ali povrh toga, prvi put u povijesti,
pobjednička instalacija bit će izložena u Corningu.
To bi mi promijenilo život. Želim to. To bi bilo genijalno!
Zadaci su teški.
Očekujemo da maksimalno iskoristite svoje tehničke i kreativne vještine
u nastojanju da dokažete da ste bolji od ostalih.
Možda zvuči strašno, ali ne očajavajte, izvedivo je.
Samo pitajte gostujuću članicu žirija,
prvu pobjednicu emisije Majstori stakla Deboru Czeresko.
Deborah! Ne mogu vjerovati da je ovdje!
Volim Deboru.
Silno me nadahnjuje.
Deborah je vrhunska majstorica i, bilo kako bilo,
ocjenjivat će moj rad.
Mene je boravak u ovoj puhaonici stakla preobrazio.
Kad sam došla, mislila sam da ljudi neće razumjeti moje ideje
ni razumjeti mene.
No to mi je bila velika prilika
pa sam prestala mariti za tuđe mišljenje i usredotočila se na sebe.
Tako sam postala samopouzdanija osoba i bolja umjetnica.
Evolucija! To se traži!
Vrijeme je za prvi zadatak.
Želimo da izradite stakleno djelo
nadahnuto vlastitom evolucijom u umjetnike kakvi ste danas.
Tema može biti profesionalna ili privatna, san, identitet,
izazov koji je na vas trajno utjecao.
Želimo shvatiti vaš umjetnički razvoj.
U pet sati morate dizajnirati, izraditi i prezentirati originalno djelo od stakla.
Ocjenjujemo koncept, kreativnost i tehničke vještine.
Ne zaboravite, osoba koja nas ne oduševi
morat će napustiti ovu puhaonicu stakla.
Želim ostati.
Puhači stakla,
priprema,
pozor…
Oduševite nas!
DIZAJN
Ovo je prvi zadatak. Uzbuđen sam.
Ovim djelom izražavam svoj identitet američkog Filipinca.
Ono simbolizira krv, znoj i suze
koje ulažem u ovaj medij i ovaj obrt.
Ja sam studirao strojarstvo.
Ovo će djelo biti gomila kotačića i zupčanika,
koja će se preobraziti u apstraktan oblik.
Bacio sam se na posao.
Moje se djelo zove „Pridržite vrata”.
Nisam uspio sam. Ljudi koji su mi mogli okrenuti leđa
pridržali su mi vrata i pružili mi priliku.
Tako sam postao uspješan.
Izrađujem staklenu skulpturu
kroz koju će ići DNK izrađen izvlačenjem štapa.
Život je aparat sa žvakaćima.
Ne možeš birati, moraš se snaći s onim što dobiješ.
Ja ću izraditi zrcalo za toaletni stolić.
Svaka će malena leća davati drukčiju percepciju.
Izrađujem siluetu žene,
koja me simbolizira kao umjetnicu
koja se oslobađa vlastitih spona
i beskrajno je kreativna.
Moje djelo govori o smrti mog oca.
Preminuo je s 38 godina.
Shvatio sam da sam cijeli život opsjednut
strahom da ću i ja tad umrijeti. No tako sam postao umjetnik.
Imam težak oblik ADHD-a, poremećaja pozornosti s hiperaktivnošću.
Ovo djelo simbolizira koliki mi je izazov izraziti svijetu svoju ideju.
INKUBATOR
Staklo je nebinaran materijal, nije ni krutina ni tekućina.
Identificiram se kao nebinarna osoba.
Ovo je gej uzorak utjelovljen u skulpturama od stakla.
Uzbudljivo je.
IZRADA
Dobro…
Najprije moram svezati fudbalerku.
Moram obuzdati fudbalerku.
Već je suludo što je imam. Ne želim je upropastiti.
Imamo plamenik.
To te ja pitam!
Evo je.
Lijepo je biti ovdje, u puhaonici.
Dugo sam se pripremao za ovo. Uzbuđen sam.
Pokreće me adrenalin.
Stalno sam u akciji. Samo akcija!
Takav sam tip.
Prvo vađenje.
Ovo je prvi zadatak. Moraš dobro početi.
Tako će te ozbiljnije shvaćati.
Veoma je strašno.
Ovdje ima velikih faca.
Ima puno jakih suparnika,
ali na oku držim Dana Fridaya.
Moraš dati sve od sebe.
Prvi zadatak glasi: „Iskaži se ili idi kući.”
Prekrasno je.
Što mislite o umjetnicima ove sezone?
Ja sam zadivljena.
Ljudi poput Roba, Dana,
Claire, Johna Morana…
Vrlo su ugledni.
Puno riskiraju dolaskom ovamo.
Katkad je teško smisliti nešto novo.
Možda upadnu u kolotečinu.
Već smo to viđali.
Ovo će biti vraško natjecanje.
Ova će kupola uokviriti skulpturu mene.
Odluka da dođem ovamo i ostavim djecu bila mi je među najtežima u životu.
Nisam mogla propustiti ovu priliku.
Genijalno je biti u ovoj puhaonici.
Pritisak je visok, temperatura još viša.
Ovo mi nije glavni poziv. Moram još puno učiti.
Ja sam vječni učenik puhanja stakla.
Deborah, tko je tebi zapeo za oko?
Zanima me sljedeći naraštaj, novi umjetnici.
Ljudi poput Minhi, Maddy,
Grace, Trentona… Želim vidjeti što oni mogu.
Puši. Povisimo temperaturu.
Puši. I dosta.
Imamo deset novih puhača. Mislite li da su nakon dviju sezona
pripremljeni na ovo natjecanje?
Ne znam može li itko od njih naslutiti
psihičku, fizičku i emocionalnu iscrpljenost
dok ne dođu ovamo.
-Da. -Vrlo je zahtjevno.
Teško je.
Nisam još bila u radionici u kojoj istodobno radi deset peći za zagrijavanje.
To je puno.
Obično u puhaonici stakla
nema drugih umjetnika i suparnika,
koji vam pušu za vrat i nadaju se da ćete ispasti.
Nije to lako.
Konkurencija je opaka.
Nadam se da ću pobijediti. Vrlo sam kompetitivna.
Kad sumnjam u sebe, pomislim na Beyoncé i pokušam se ugledati u nju.
Sâm sam sebi najveća konkurencija. Dajem sve od sebe.
Uvijek se raspištoljim. Po prirodi sam takav.
Trenutačno oblikujem košarkašku loptu.
Ovo je djelo memento mori, govori o tome kako mi je otac umro.
Memento mori podsjetnik je da ćete umrijeti.
Potječe od tradicionalnih slika i kipova koji prikazuju spomen na smrt.
Loptu ću ispuhati i simbolizirat će srce.
Nadam se da će ispasti kako želim. Puno mi to znači.
Život mi se vrti oko smišljanja ideja pa je ovo inkubacijsko jaje.
Neopisivo sam strastven glede stakla.
Ono mi kao nijedan drugi materijal omogućuje da proučavam sebe.
Moraš od početka do kraja biti koncentriran i ne možeš stati usred posla.
Prošao je jedan sat.
O, Bože!
Okreći ga i drži ga više u sredini.
Štap je jedna od najstarijih tehnika u puhanju stakla.
Obožavam to raditi.
Da mogu živjeti od izvlačenja štapa, time bih se bavila.
Nadam se da će uvijeni štap izgledati kao DNK.
Claire mi je među najdražim umjetnicima. Dizajni su joj čudesni.
Staklo mi daje hrabrost.
Kad god uđem u radionicu, nastojim biti malo bolja.
Već rasturamo. Gle nas. Ovo je mrak!
Ovo će biti šaka.
Izrađujem šaku i klin za vrata.
Veliko je, ali dobro je.
Zastupam puno drugih ljudi. Zastupam svoje pleme, narod Lummi.
I sve ljude koji su mi pridržavali vrata.
Moraš pamtiti odakle potječeš.
Nisam htio da bude ovoliko. To se dogodi.
-Kako ide? -Nije loše. Tebi?
-Prilično dobro. -Super.
Deborah, da ti dobiješ ovaj zadatak, kako bi mu pristupila?
Dobro pitanje.
Silno sam evoluirala tijekom godina, čak i samo u karijeri.
Isprva sam htjela biti profesionalna odbojkašica.
Pa naravno.
Također sam studirala biologiju,
a poslije sam prešla na psihologiju, što me dobro pripremilo za staklo.
Sport, psihologija i znanost. I danas ih rabim.
Idemo, hajde.
Savršeno. Staklo je gej i ovo je…
Ovako to izgleda u obliku molekule.
To mi je najbizarnije djelo dosad.
Ovo je luda kuća!
Ima puno ljudi ovdje, poznatih imena,
a radionica je golema.
Prilično je stresno.
Želim zastupati svoju queer obitelj pa je ovo djelo za queer ekipu!
Trenutačno izrađujem dio postolja za svoje djelo.
Smatram da se samo posebna osoba može baviti puhanjem stakla.
Ljudi, uključujući mene, odabrali su puhanje stakla
jer žele pomicati svoje granice.
Želimo taj izazov.
Staklo je zakon!
Dobro, uzmi ga.
Na najvišu policu.
PEĆ ZA POLAGANO HLAĐENJE STAKLA
Jedan je komad riješen. To!
Ovo bi moglo prsnuti. Ne znam. Stišći.
Izradit ćemo velik zupčanik. Gledajte ovo.
Izrađujem zupčanike, gomilu zupčanika.
Prekinuo sam studij strojarstva da bih bio umjetnik.
Mrzio sam strojarstvo. Bilo je dosadno.
Ovo djelo govori o sukobu lijeve i desne polutke mozga.
Odabrao sam umjetnost umjesto strojarstva.
Roditelji isprva nisu bili oduševljeni mojom odlukom.
Malo je predebeo, a to je problem.
Može?
Polit ću vodom staklo,
čija je temperatura 815 stupnjeva. Površina će se rasprsnuti.
Nisam to još radila.
Spremna? Ovo je zabavno.
Savršeno. Može tako.
Moglo je biti urednije. Naučile smo nešto.
Najteže je izraditi nešto što nisi nikad izrađivao.
Slutim da njezino djelo govori o životnim udarcima.
Nikad ne odustajem. Katkad bih trebala, ali ne dam se.
Bravo.
-Bok, Katherine. -Trentone.
-Projekt ti izgleda ambiciozno. -Da.
Što želiš pokazati svijetu dok si u ovoj puhaonici?
Da postoje ljudi poput mene koji ovo rade, osobito u zajednici puhača.
Zastupanje određene skupine velika je stvar.
Teško je nadahnuti klince
ako se ne mogu zamisliti u istoj situaciji.
Pravim nered. O, da.
Odlično. Da vidimo. Izgleda dobro.
Maddy, kakav je osjećaj biti u puhaonici Majstora stakla?
Fantastičan. Ne mogu vjerovati da sam ovdje.
Tek šest godina pušem staklo.
-Možeš biti ponosna. -Hvala.
Osjećam se kao riba na suhome.
Ovdje su izvanredni puhači stakla.
U dosadašnjoj karijeri najponosnija sam na ovo,
što sam u ovoj puhaonici.
Sad mi već malo bolje ide.
Još jedan sat.
-U redu! -Ajme. Već!
Vrijeme leti.
Nisam znala da će vrijeme tako letjeti.
Predivno. Ovo djelo govori o tome kako nadilazim nedaće u svom životu,
kako i najmanja promjena pogleda na stvari
može pretvoriti nešto grozno u nešto važno.
Nedavno mi je umro muž.
To mi je bilo najteže iskustvo u životu.
I to…
I dalje me to muči.
Okreni.
Da me sada vidi, rekao bi:
„Zaslužuješ ovo
i pobijedit ćeš.”
Prolazim.
Zagrij.
Samo ću malo ovo izravnati.
Znate, ovo je vrlo stresna situacija.
PREOSTALO VRIJEME 20 MINUTA
Vruće je.
Ovo mi je najtoplija puhaonica u životu.
Ne pamtim ovoliki znoj ni smrad.
Obuzima me slabost, malo me boli trbuh.
Teško ću izdržati ovaj zadatak.
Imam grčeve u rukama.
Izdržat ću bol.
Nema predaje.
Nakon ovoga trebat ću hladno pivo.
Još deset minuta. Preostalo je deset minuta.
Kako, molim?!
Moramo ubrzati.
Potrudite se, ljudi.
Dobro izgleda. Posljednje zagrijavanje.
Još jedanput prije završetka.
Ovo je suludo. Strpat ćemo ovo u peć za hlađenje.
-Čvrsto stisni. -Da.
-Kako ide? -Vrijeme?
Još pet minuta. Stavite svoje uratke u peć za hlađenje.
-Pri kraju smo. -Dobro.
Pri kraju smo. Ovaj će nas kamen spasiti. Kamen spasa!
Dobro.
Možeš uhvatiti ako prsne?
Hoće li se odvojiti?
To te ja pitam!
Uzmi. Snažno pritisni.
Sviđa mi se.
-Prolazim zdesna. -Vrlo oprezno.
Jesam. Dobro.
To! Hvala.
PREZENTACIJA
U ovome zadatku moramo prikazati svoju umjetničku evoluciju do danas.
„PRIDRŽITE VRATA”
Puhači su mi promijenili život jer su brižna zajednica.
Da mi nisu držali vrata otvorenima, ne bih sad bio ovdje.
Puno sam se u životu napatila.
Ovo djelo simbolizira moju borbu.
„KULTURNO BLAGO”
Djelo izražava moj kulturni identitet,
obitelj, tradiciju i žrtve.
„BAŠ POPUT NJEGA…”
Ovo me djelo osobno dira. Prekrasno je, ali mračno.
„ŽIVOT JE APARAT SA ŽVAKAĆIMA”
Život ti nešto da i moraš se s time snaći, bilo to dobro ili loše.
Želim ispričati svoju priču i pokazati kako moj mozak funkcionira.
„OSLOBODI SE VLASTITIH SPONA”
Nadam se da moje djelo pokazuje da je sve moguće.
Želim pokazati da u fluidnosti ima puno ljepote i da je silno zabavna.
„STAKLENI DNK”
Nadam se da će žiri vidjeti lijepu skulpturu,
koja svjedoči o mom radu i mojoj kreativnosti.
Naša prva izložba sezone.
Ovo je Rob.
Zbog svoje dijagnoze ADHD-a postao je ovakav umjetnik.
Staklo tjera Roba da se koncentrira na inkubaciju ideja
i privlačnost beskrajnih mogućnosti.
Jaje mi je vrlo zanimljivo.
U lijepom je kontrastu s figurom marionete.
Ovo puno govori o njemu kao osobi i o tome kako doživljava svoje ideje
i veličinu svojih ideja, ali djelo je vrlo didaktično.
Kako to misliš?
Govori promatraču što da misli i kako da misli.
-A, tako. -Ne dopušta interpretaciju.
Shvaćam.
Ovo je Trentonovo djelo.
Oduševljena sam ovim djelom.
To je božanstvo iz njegove kulture.
Nekoć se to rezbarilo u drvu.
Izrada u staklu viša je razina.
Zdjele i posude vrlo su dobro izrađene. Figura je…
dobra.
Ovo je Brenna.
Sve je ovo razbijeno staklo oštro, neuredno i odvlači pozornost.
Pohvaljujem njezinu tehniku,
ali, što se tiče koncepcije, kukuljice i leptira,
malo mi je prejednostavno.
Ovo je Maddyno djelo.
Život nije bombonijera.
Maddy smatra da je život kao aparat sa žvakaćima.
Ne možeš izabrati što ćeš dobiti.
Vrlo je jednostavno.
Poruka je prejednostavno izražena.
Ovo je izradio John Moran.
Ovdje vidimo niz različitih predmeta.
Nisam sigurna da se stapaju u snažnu priču.
Za mene je ovo poezija u staklu.
Vrlo je dirljivo.
Lopta je blago ispuhana.
Vidi se da se bori da opstane. Vrlo je poetično.
Što se tebe tiče, zakucao je?
Svakako!
Ovo je Danovo djelo.
Zaista je vrhunski oblikovao šaku.
Čak su i detalji na klinu dobro izrađeni.
Razmeće li se Dan svojim vještinama?
Ne sumnjam. Ovo je natjecanje. Cilj je iskazati se i ne otići kući.
Da.
Ovo je izradila Claire.
Claire je stručna puhačica stakla.
Imali su pet sati. Ona ima potencijala za mnogo više.
Možda nije htjela riskirati.
Možda se patila u nepoznatoj radionici.
Ali svi rade u istim uvjetima. Ravnopravni su.
Ptica je zgodna.
Slatka je i dražesna.
Ali izražava nešto dražesno, a ne preobrazbu
ni umjetničku evoluciju.
Ovo je Grace.
Ovo djelo proučava queer molekularnu strukturu stakla.
Nije tekućina ni krutina. Negdje je između.
Ovo je nekakva queer molekularna struktura duginih boja,
koja će izrasti u nešto veliko. Razigrano je, zabavno. Sviđa mi se.
Ovo je John Sharvin. Kamenje simbolizira zapreke na putu,
koje John iskorištava za napredak,
umjesto da dopusti da mu pokvare motor.
Kamen mi je najdraži, zbog teksture.
Poželiš ga dotaknuti.
Kamen je zaista realističan,
zbog čega dijelovi zupčanika koji nisu jednako realistični
malo više iskaču,
ali ne nužno u dobrom smislu.
Ovo je Minhi.
Pa…
Vidim da je to zrcalo za toaletni stolić.
Ali ne mogu shvatiti poentu ovog djela.
Ružičasta se boja možda odnosi na gledanje kroz ružičaste naočale.
Zamisao je prilično jednostavna. To je klišej.
Ne želim gledati klišeje.
To kod mene ne prolazi.
Klišeji, stoj!
Ako Minhi ostane, nadam se da ćemo vidjeti bolju tehničku vještinu.
Dobro. Jeste li raspoložene za kritiziranje?
Kao i uvijek.
Djelo mi nije savršeno, ali prilično sam optimistična.
Već razmišljam o tome što ću raditi kada dođem kući. Šizim.
Da prvi ispadnem, otišao bih ponosan.
Vaša je prva izložba u galeriji među najboljima dosad.
Nick, zar si zaboravio prvu sezonu?
Uvijek se nadam da će biti očito tko je najbolji, a tko najgori,
ali nimalo nam ne olakšavate zadatak.
Dane, pričaj nam o svom djelu.
Malo je veće nego što sam planirao,
ali, kad se upustiš u izradu, nema povratka.
Jedna mi stvar upada u oči, osobito odavde.
Izgleda kao da nam pokazuješ srednji prst.
-Je li to namjerno? -Ne, nije namjerno.
Ne bih Katherine pokazao srednji prst!
Grace.
Koje tehničke vještine želiš ovime pokazati?
Oba su „uzorka” šuplji predmeti.
I leže u Petrijevim zdjelicama,
što je tehnički prilično izazovan oblik.
-Hvala, Grace. -Hvala vama.
-Claire. -Svjedoči li ovo o tvojoj vještini?
Da, smatram da je izrada štapa s motivom DNK
nešto što mi osobito dobro ide.
Smatram da si mogla pokazati veću profinjenost u oblikovanju.
Zdjela nije osobito dobro izrađena.
Apsolutno.
-Hvala, Claire. -Hvala.
Minhi, je li tvoje djelo dovoljno dobro da ostaneš ovdje?
Smatram da mi je koncept vrlo snažan.
I vrlo je osoban.
Je li sudjelovanje u ovom natjecanju dio tvoje preobrazbe?
Sudjelovanje u ovom natjecanju itekako je dio moje preobrazbe.
Nedavno sam gledala kako mi najvažnija osoba umire pred očima,
ali…
Ljudi koji me vole često me pitaju kako i dalje svakog jutra ustanem
i nasmiješim se.
A to proizlazi iz mog pogleda na život
i moje sposobnosti da…
nazrem bolje dane.
-Hvala lijepa, Minhi. -Hvala vama.
John Sharvin.
Zadivila nas je realistična izrada kamenja,
što ti možda ne ide na ruku jer zupčanici nisu jednako realistični.
Loše sam rasporedio vrijeme,
ali ostao sam pri ovome jer sam morao nešto prezentirati.
Jesam li potpuno zadovoljan? Nisam.
Znam da mogu bolje i želim vam to pokazati.
-Hvala, Johne. -Molim.
Hvala, umjetnici. Malo ćemo vijećati.
Nadam se da neću otići kući. Želim još puno toga pokazati.
Koncept je bio sjajan,
ali izrada baš i nije.
Izvrsna sam puhačica stakla.
Ne želim prva ići kući.
U ovoj situaciji priča ne smije utjecati na nas,
nego moramo gledati samo djelo.
Možda mi je ovo bio prevelik zalogaj.
Hvala na strpljivosti. Jedno je od vas vrlo uspješno otvorilo sezonu
te izradilo osobno i strastveno djelo,
koje svjedoči i o vrhunskoj tehničkoj vještini.
Današnji je pobjednik…
Dan.
Ne mogu vjerovati da sam prvi pobijedio.
Hvala vam što sam sad postao meta!
Kao pobjednik u ovome zadatku osvojio si prednost u sljedećem.
Ali moraš pričekati da bi saznao o čemu je riječ.
Prelazimo na izbacivanje.
Jedna nas osoba danas svojim djelom nije oduševila.
A to je…
Claire.
Pozdravi se i napusti puhaonicu.
Hvala vam na prilici. Žao mi je što sam vas iznevjerila.
Bravo, ljudi!
Sretno.
Silno sam razočarana što nisam izradila djelo koje me dobro predstavlja.
Naravno, nisam htjela prva otići. Nisam to planirala.
Ali nema predaje!
Jedan je zadatak završen. Još devet.
Odmorite se. Trebat će vam snage.
U meni je vihor emocija, ali uzbudljivo je. Na posao!
Moram se uozbiljiti.
Prijevod titlova: Vojmir Špoljarić